CELEX: 32019D0329(01)
Language: el
Date: 2019-03-26 00:00:00
Title: Εκτελεστική απόφαση της Επιτροπής, της 26ης Μαρτίου 2019, σχετικά με τη χρηματοδότηση του προγράμματος «Καλύτερη κατάρτιση για ασφαλέστερα τρόφιμα» και την έγκριση του προγράμματος εργασίας για το 2019

29.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 117/3
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 26ης Μαρτίου 2019
         σχετικά με τη χρηματοδότηση του προγράμματος «Καλύτερη κατάρτιση για ασφαλέστερα τρόφιμα» και την έγκριση του προγράμματος εργασίας για το 2019
         (2019/C 117/03)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (1), και ιδίως το άρθρο 110,
         Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (2), και ιδίως το άρθρο 36 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (3), που θεσπίζει γενικούς κανόνες για τη διενέργεια των επίσημων ελέγχων, επιτρέπει στην Επιτροπή να διοργανώνει μαθήματα κατάρτισης για το προσωπικό των αρμόδιων αρχών των κρατών μελών που είναι υπεύθυνες για τους σχετικούς επίσημους ελέγχους, τα οποία μπορούν επίσης να είναι ανοιχτά σε συμμετέχοντες από τρίτες χώρες, ιδίως δε από αναπτυσσόμενες χώρες. Τα εν λόγω μαθήματα είναι δυνατόν να περιλαμβάνουν, ιδίως, κατάρτιση για τη νομοθεσία της Ευρωπαϊκής Ένωσης σχετικά με τις ζωοτροφές και τα τρόφιμα, καθώς και τους κανόνες για την υγεία και την καλή διαβίωση των ζώων.
                  
               
                     (2)
                  
                  
                     Η οδηγία 2000/29/ΕΚ του Συμβουλίου (4) παρέχει τη νομική βάση για τη διοργάνωση μαθημάτων κατάρτισης στον τομέα της υγείας των φυτών.
                  
               
                     (3)
                  
                  
                     Το πρόγραμμα «Καλύτερη κατάρτιση για ασφαλέστερα τρόφιμα» (5) θεσπίστηκε από την Επιτροπή το 2006, προκειμένου να επιτευχθούν οι στόχοι που καθορίζονται στον κανονισμό (ΕΚ) αριθ. 882/2004. Η ανακοίνωση της Επιτροπής, της 20ής Σεπτεμβρίου 2006, με τίτλο «Καλύτερη κατάρτιση για ασφαλέστερα τρόφιμα» επεξηγεί την ανάγκη για καλύτερη κατάρτιση όσον αφορά τις ζωοτροφές και τα τρόφιμα, καθώς και την υγεία των ζώων και των φυτών, και διερευνά επιλογές για τη μελλοντική οργάνωση των δραστηριοτήτων κατάρτισης.
                  
               
                     (4)
                  
                  
                     Ο κανονισμός (ΕΕ) αριθ. 652/2014 θεσπίζει διατάξεις για τη διαχείριση των δαπανών που γίνονται από τον γενικό προϋπολογισμό της Ευρωπαϊκής Ένωσης στους τομείς οι οποίοι καλύπτονται από τους κανόνες της Ένωσης που διέπουν την ασφάλεια των τροφίμων και των ζωοτροφών, την υγεία και την καλή μεταχείριση των ζώων και την υγεία των φυτών. Το άρθρο 31 του εν λόγω κανονισμού ορίζει ότι η Ένωση μπορεί να χρηματοδοτήσει την κατάρτιση του προσωπικού των αρμόδιων αρχών που είναι υπεύθυνες για τους επίσημους ελέγχους με σκοπό την υιοθέτηση εναρμονισμένης προσέγγισης όσον αφορά τους επίσημους ελέγχους και τις άλλες επίσημες δραστηριότητες που αποσκοπούν στην εξασφάλιση υψηλού επιπέδου προστασίας της υγείας των ανθρώπων, των ζώων και των φυτών.
                  
               
                     (5)
                  
                  
                     Για να εξασφαλιστεί η εφαρμογή του προγράμματος «Καλύτερη κατάρτιση για ασφαλέστερα τρόφιμα», είναι αναγκαίο να εκδοθεί ετήσια απόφαση χρηματοδότησης, που να συνιστά το ετήσιο πρόγραμμα εργασίας για την κατάρτιση στον τομέα της ασφάλειας των τροφίμων και των ζωοτροφών, της υγείας των ζώων, της καλής μεταχείρισης των ζώων και της υγείας των φυτών για το 2019. Το άρθρο 110 του κανονισμού (ΕΕ, Ευρατόμ) 2018/1046 («ο δημοσιονομικός κανονισμός») θεσπίζει λεπτομερείς κανόνες για τις αποφάσεις χρηματοδότησης.
                  
               
                     (6)
                  
                  
                     Στον «Εκτελεστικό Οργανισμό για τους Καταναλωτές, την Υγεία, τη Γεωργία και τα Τρόφιμα» («ο Οργανισμός»), που συστάθηκε με την εκτελεστική απόφαση 2013/770/ΕΕ της Επιτροπής (6), θα πρέπει να ανατεθούν καθήκοντα διαχείρισης και εκτέλεσης του προγράμματος σχετικά με τα μέτρα κατάρτισης στην ασφάλεια των τροφίμων που εκτελούνται σύμφωνα με τον κανονισμό (ΕΚ) αριθ. 882/2004 και την οδηγία 2000/29/ΕΚ.
                  
               
                     (7)
                  
                  
                     Είναι αναγκαίο να επιτρέπεται η καταβολή τόκων υπερημερίας βάσει του άρθρου 116 παράγραφος 5 του δημοσιονομικού κανονισμού.
                  
               
                     (8)
                  
                  
                     Για να υπάρχει ευελιξία κατά την εφαρμογή του προγράμματος εργασίας, είναι σκόπιμο να επιτραπούν αλλαγές οι οποίες δεν θα πρέπει να θεωρούνται ουσιώδεις κατά την έννοια του άρθρου 110 παράγραφος 5 του δημοσιονομικού κανονισμού.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΑΠΟΦΑΣΙΖΕΙ:
         
            Άρθρο 1
            Το πρόγραμμα εργασίας
            Εγκρίνεται η ετήσια απόφαση χρηματοδότησης, που αποτελεί το ετήσιο πρόγραμμα εργασίας για την εφαρμογή του προγράμματος «Καλύτερη κατάρτιση για ασφαλέστερα τρόφιμα» για το έτος 2019, όπως καθορίζεται στο παράρτημα.
         
         
            Άρθρο 2
            Συνεισφορά της Ένωσης
            Η μέγιστη συνεισφορά της Ένωσης για την εφαρμογή του προγράμματος για το 2019 ανέρχεται σε 18 000 000 EUR, ποσό που χρηματοδοτείται από τις πιστώσεις που εγγράφονται στη γραμμή 17.04.03 του γενικού προϋπολογισμού της Ένωσης.
            Οι πιστώσεις που προβλέπονται στην πρώτη παράγραφο μπορούν επίσης να καλύπτουν τους τόκους υπερημερίας.
         
         
            Άρθρο 3
            Ρήτρα ευελιξίας
            Σωρευτικές μεταβολές στις πιστώσεις για συγκεκριμένες ενέργειες που δεν υπερβαίνουν το 20 % της μέγιστης συνεισφοράς της Ένωσης που ορίζεται στο άρθρο 2 πρώτο εδάφιο της παρούσας απόφασης δεν θεωρούνται ουσιώδεις για τους σκοπούς του άρθρου 110 παράγραφος 5 του δημοσιονομικού κανονισμού, όταν οι μεταβολές αυτές δεν επηρεάζουν σημαντικά τον χαρακτήρα των ενεργειών και τον σκοπό του προγράμματος εργασίας. Η αύξηση της μέγιστης συνεισφοράς της Ένωσης που ορίζεται στο άρθρο 2 πρώτο εδάφιο της παρούσας απόφασης δεν υπερβαίνει το 20 %.
            Ο αρμόδιος διατάκτης μπορεί να εφαρμόσει τις μεταβολές που αναφέρονται στο πρώτο εδάφιο. Οι εν λόγω μεταβολές εφαρμόζονται σύμφωνα με τις αρχές της χρηστής δημοσιονομικής διαχείρισης και της αναλογικότητας.
         
         
            Βρυξέλλες, 26 Μαρτίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 193 της 30.7.2018, σ. 1.
         
            (2)  ΕΕ L 189 της 27.6.2014, σ. 1.
         
            (3)  Κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (ΕΕ L 165 της 30.4.2004, σ. 1).
         
            (4)  Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169 της 10.7.2000, σ. 1).
         
            (5)  Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο «Καλύτερη κατάρτιση για ασφαλέστερα τρόφιμα», COM(2006) 519 τελικό της 20.9.2006.
         
            (6)  Εκτελεστική απόφαση 2013/770/ΕΕ της Επιτροπής, της 17ης Δεκεμβρίου 2013, για τη σύσταση του Εκτελεστικού Οργανισμού για τους Καταναλωτές, την Υγεία και τα Τρόφιμα και την κατάργηση της απόφασης 2004/858/ΕΚ (ΕΕ L 341 της 18.12.2013, σ. 69).
      
      
         
            ΠΑΡΑΡΤΗΜΑ
            1.   Εισαγωγή
            
            Σύμφωνα με τους στόχους που ορίζονται στον κανονισμό (ΕΚ) αριθ. 882/2004 και στην οδηγία 2000/29/ΕΚ, στο παρόν πρόγραμμα εργασίας οι ενέργειες που θα χρηματοδοτηθούν και η κατανομή του προϋπολογισμού για το έτος 2019 έχουν ως εξής:
            
                        
                                    1.1.
                                 
                                 
                                    Σύναψη δημόσιων συμβάσεων (με εφαρμογή απευθείας διαχείρισης): Εξωτερικές συμβάσεις για την εκτέλεση του προγράμματος κατάρτισης και άλλων εργαλείων μάθησης
                                 
                              
                     
                        18 000 000  EUR
                     
                  
                        ΣΥΝΟΛΟ
                     
                     
                        18 000 000  EUR
                     
                  2.   Σύναψη δημόσιων συμβάσεων
            
            Το συνολικό κονδύλιο του προϋπολογισμού που προορίζεται για τη σύναψη συμβάσεων το 2019 ανέρχεται σε 18 000 000 EUR.
            ΝΟΜΙΚΗ ΒΑΣΗ
            
                        Κανονισμός (ΕΚ) αριθ. 882/2004, άρθρο 51
                        Οδηγία 2000/29/ΕΚ, άρθρο 2 παράγραφος 1 στοιχείο θ)
                        Κανονισμός (ΕΕ) αριθ. 652/2014, άρθρο 31 και άρθρο 36 παράγραφος 1
                     
                  ΓΡΑΜΜΗ ΠΡΟΫΠΟΛΟΓΙΣΜΟΥ
            
                        Γραμμή προϋπολογισμού: 17.04.03
                     
                  ΓΕΝΙΚΗ ΠΕΡΙΓΡΑΦΗ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
            
                        Για καθένα από τα τεχνικά ζητήματα που αναφέρονται παρακάτω θα υπογραφούν μία ή περισσότερες απευθείας συμβάσεις ή ειδικές συμβάσεις παροχής υπηρεσιών. Εκτιμάται ότι θα υπογραφούν περίπου 20 απευθείας ή ειδικές συμβάσεις παροχής υπηρεσιών. Οι αντισυμβαλλόμενοι είναι υπεύθυνοι για την οργάνωση όλων των πτυχών της διαδικασίας κατάρτισης, συμπεριλαμβανομένων της επιλογής των κατάλληλων εκπαιδευτών, της ανάπτυξης του προγράμματος κατάρτισης και όλου του τεχνικού υλικού, της διοργάνωσης επιτόπιων επισκέψεων, όπου χρειάζεται, της μίσθωσης εκπαιδευτικών εγκαταστάσεων και της οργάνωσης όλων των υλικοτεχνικών πτυχών των συμμετεχόντων (ταξίδια, στέγαση, τροφοδοσία).
                     
                  ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
            Για το 2019 οι δράσεις κατάρτισης θα αφορούν τα ακόλουθα θέματα:
            
                        Δραστηριότητες
                     
                     
                        Ποσό σε EUR
                     
                  
                        Ετοιμότητα για ασθένειες των ζώων
                     
                     
                        1 140 000 
                     
                  
                        Κανόνες για την καλή μεταχείριση των ζώων
                     
                     
                        890 000 
                     
                  
                        Μικροβιακή αντοχή
                     
                     
                        1 115 000 
                     
                  
                        Υγιεινή των τροφίμων και ευελιξία
                     
                     
                        1 055 000 
                     
                  
                        Πληροφορίες για τα τρόφιμα και σύνθεση
                     
                     
                        850 000 
                     
                  
                        Ανάλυση κινδύνων και κρίσιμα σημεία ελέγχου (HACCP)
                     
                     
                        1 600 000 
                     
                  
                        Μικροβιολογικά κριτήρια και ζωοανθρωπονόσοι
                     
                     
                        930 000 
                     
                  
                        Απάτη στον τομέα των τροφίμων και ηλεκτρονικό εμπόριο
                     
                     
                        910 000 
                     
                  
                        Ετοιμότητα και διαχείριση εστιών τροφιμογενών λοιμώξεων
                     
                     
                        730 000 
                     
                  
                        Κανόνες της ΕΕ για τα ΥΦΜ
                     
                     
                        2 460 000 
                     
                  
                        Αξιολόγηση ορισμένων δραστικών ουσιών στο πλαίσιο των κανονισμών για τα βιοκτόνα και τα προϊόντα φυτοπροστασίας
                     
                     
                        530 000 
                     
                  
                        Απαιτήσεις και έλεγχοι για την υγιεινή του κρέατος
                     
                     
                        1 040 000 
                     
                  
                        Νέο φυτοϋγειονομικό καθεστώς
                     
                     
                        1 290 000 
                     
                  
                        Ετοιμότητα και διαχείριση κρίσεων σε ζώα, τρόφιμα και φυτά
                     
                     
                        760 000 
                     
                  
                        Ενίσχυση των εκθέσεων επισκόπησης της Ένωσης
                     
                     
                        750 000 
                     
                  
                        Ακαδημία τριτοβάθμιας εκπαίδευσης για ασφαλέστερα τρόφιμα και μάθηση και διδασκαλία στο διαδίκτυο
                     
                     
                        1 350 000 
                     
                  
                        Κατάρτιση, συνέδρια, ασκήσεις διαχείρισης κρίσεων και μέσα μάθησης και διάδοσης για την αντιμετώπιση έκτακτων καταστάσεων στους τομείς της υγείας και της καλής μεταχείρισης των ζώων, της υγείας των φυτών και της ασφάλειας των τροφίμων
                     
                     
                        600 000 
                     
                  
                        
                           ΣΥΝΟΛΟ
                        
                     
                     
                        
                           18 000 000 
                        
                     
                  ΕΠΙΔΙΩΚΟΜΕΝΟΙ ΕΠΙΧΕΙΡΗΣΙΑΚΟΙ ΣΤΟΧΟΙ
            
                        Οι επιδιωκόμενοι επιχειρησιακοί στόχοι είναι η ανάπτυξη, οργάνωση και διαχείριση των προγραμμάτων κατάρτισης στους προσδιορισμένους τομείς, προκειμένου να διασφαλιστεί υψηλό επίπεδο ικανοτήτων μεταξύ του προσωπικού ελέγχου, να γίνουν οι επίσημοι έλεγχοι πιο ομοιόμορφοι, αντικειμενικοί και αποδοτικοί σε όλη την Ένωση και να συμβάλουν σε μεγαλύτερη ομοιομορφία των διαδικασιών ελέγχου μεταξύ εταίρων εντός και εκτός ΕΕ.
                     
                  ΠΡΟΣΔΟΚΩΜΕΝΑ ΑΠΟΤΕΛΕΣΜΑΤΑ
            
                        Τα αποτελέσματα, σύμφωνα με τις προσδοκίες της Επιτροπής, είναι τα εξής:
                        
                                    α)
                                 
                                 
                                    βελτίωση της ευαισθητοποίησης και των γνώσεων του προσωπικού ελέγχου στους προσδιορισμένους τομείς κατάρτισης·
                                 
                              
                                    β)
                                 
                                 
                                    παροχή κοινής αντίληψης των υφιστάμενων διατάξεων και μέσων της Ένωσης που σχετίζονται με τους επίσημους ελέγχους στους προσδιορισμένους τομείς κατάρτισης·
                                 
                              
                                    γ)
                                 
                                 
                                    διάδοση βέλτιστων πρακτικών για τους επίσημους ελέγχους στους προσδιορισμένους τομείς κατάρτισης·
                                 
                              
                                    δ)
                                 
                                 
                                    ενθάρρυνση της ανταλλαγής εμπειριών, προκειμένου να αυξηθεί το επίπεδο εμπειρογνωμοσύνης και εναρμόνισης στην προσέγγιση για τους επίσημους ελέγχους στους προσδιορισμένους τομείς κατάρτισης·
                                 
                              
                                    ε)
                                 
                                 
                                    βελτίωση των ικανοτήτων ετοιμότητας και διαχείρισης των επίσημων αρχών σε περιπτώσεις κρίσης όσον αφορά ζώα, τρόφιμα και φυτά.
                                 
                              
                  ΕΦΑΡΜΟΓΗ
            
                        Ο Εκτελεστικός Οργανισμός για τους Καταναλωτές, την Υγεία, τη Γεωργία και τα Τρόφιμα θα διαχειριστεί και θα εκτελέσει το ποσό των 18 000 000  EUR [χρηματοδότηση των μέτρων για την ασφάλεια των τροφίμων βάσει του κανονισμού (ΕΚ) αριθ. 882/2004 και της οδηγίας 2000/29/ΕΚ] (εκτελεστική απόφαση 2013/770/ΕΕ).
                     
                  ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΣΥΝΑΨΗΣ ΔΗΜΟΣΙΩΝ ΣΥΜΒΑΣΕΩΝ
            
                        Περίπου κατά το 2ο — 3ο τρίμηνο του 2019
                     
                  ΕΝΔΕΙΚΤΙΚΑ ΠΟΣΑ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
            
                        18 000 000  EUR